Diari Oficial de la Generalitat Valenciana


Sumari del DOGV 94, del 15-02-1983 (1983/802123)

DECRET 15/1983, de 31 de gener, pel qual s'aprova l'estructura orgànica i funcional de la Conselleria de Sanitat, Treball i Seguretat Social de la Generalitat Valenciana.
--------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/01/31/15/dof/vci/html**

### Dades del document

Número de DOGV
:   94

Data del DOGV
:   15-02-1983

Secció del DOGV
:   DISPOSICIONS GENERALS

Número del document
:   1983/802123


Data del document
:   31-01-1983

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 15/1983, de 31 de gener, pel qual s'aprova l'estructura orgànica i funcional de la Conselleria de Sanitat, Treball i Seguretat Social, de la Generalitat Valenciana.  
El Reglament de Règim Interior del Consell de la Generalitat Valenciana, aprovat per Decret del Ple de data 3 de desembre de 1982, constituí com a departament executiu la Conselleria de Sanitat, Treball i Seguretat Social, per aplicació inicial del que estableix l'Estatut d'Autonomia de la Comunitat Valenciana.  
Aquesta novació operada sobre l'estructura de l'extingit Ens Preatonómic en refondre en un únic departament les Conselleries de Treball i de Sanitat i Seguretat Social, obligava a un escaient desenvolupament normatiu que donàs consistència orgànica i transformàs en realitat material el que, fins a la data, continuava en l'estadi jurídic d'elemental enunciat sense transcendència pràctica.  
D'altra banda, el nivell de competències assimit per la Generalitat Valenciana en l'àrea de la defensa de la salut, de l'acció social i de les relacions laborals exigia l'establiment d'un mare orgànic funcionalment estructurat i escaientment jerarquitzat que possibilitàs una eficaç tasca polític administrativa alhora que servia de canal transparent a les relacions entre la societat civil i l'Administració Autonòmica.  
Així doncs, a proposta del Conseller de Sanitat, Treball i Seguretat Social, de conformitat amb el que estableix l'Article 20.3 del Reglament de Règim Interior del Consell de la Generalitat Valenciana, i previ l'acord del Ple en la reunió del dia 31 de gener de 1983,  
DECRETE  
Títol I  
DISPOSICIONS GENERALS  
Article 1 r  
La Conselleria de Sanitat, Treball i Seguretat Social és el departament encarregat de la direcció i execució de la política de la Generalitat Valenciana en matèria de les competències que li són atribuïdes legalment o reglamentàriament d'acord amb criteris d'especialitat funcional.  
Article 2 n  
L'estructura de la Conselleria de Sanitat, Treball i Seguretat Social és la següent:  
- El Conseller.  
- La Secretaria General Tècnica.  
- La Direcció General de Salut. La Direcció General de Serveis Socials. La Direcció General de Treball.  
- La Direcció General de Relacions Col·lectives de Treball.  
A més dels òrgans esmentats, formen part de l'estructura de la Conselleria les Delegacions Territorials que s'estableixen en el present Decret.  
Títol II  
EL CONSELLER  
Article 3.r  
El Conseller és la superior autoritat de la Conselleria. Li correspon la direcció i la inspecció de tots els serveis. Ostenta totes les competències inherents al seu càrrec i, expressament, té con a missions:  
1. Dirigir, organitzar i administrar les funcions pròpies del Departament.  
2. Elaborar el programa d'actuació.  
3. Elevar al Ple del Consell els projectes de Llei o de Decret corresponents a les matèries competència de la Conselleria.  
4. Exercir la potestat reglamentària en l'àmbit competencial de la Conselleria.  
5. Proposar al Ple el nomenament i cessament del personal directiu de la Conselleria.  
6. Nomenar i separar els funcionaris del departament en els casos que no són competència del Ple del Consell.  
7. Atorgar o proposar, si s'escau, les recompenses adients i exercitar les potestats disciplinàries i correctives d'acord amb les disposicions vigents.  
8. Acordar sancions fins a la quantia de 2.000.000 de pessetes, i proposar al Ple del Consell les de superior quantia.  
9. Resoldre, en darrera instància, dins de la via administrativa i si no correspon a una autoritat inferior, els recursos promoguts contra les resolucions dels òrgans i autoritats dependents de la Conselleria.  
10. Resoldre les conteses que puguen sorgir entre autoritats administratives dependents de la Conselleria.  
11. Formular l'avantprojecte de pressupost de la Conselleria.  
12. Disposar de les despeses pròpies.  
13. Formalitzar en nom del Consell els contractes relatius a assumptes propis de la Conselleria.  
14. Dirigir la negociació de Transferències amb l'Administració Central i la resta de relacions institucionals en l'àmbit funcional propi de la Conselleria.  
15. Exercir les facultats que li atribueixen les disposicions legals o reglamentàries en vigor.  
Com a òrgan de suport al Conseller hi haurà un Gabinet Tècnic, l'estructura, composició en funcions del qual seran regulades mitjançant Ordre. El seu Cap, que tindrà categoria administrativa de Subdirector General, serà designat i separat lliurement pel Conseller.  
Títol III  
LA SECRETARIA GENERAL TECNICA  
Article 5.e  
La Secretaria General Tècnica, amb nivell orgànic de Direcció General, té com a funcions la documentació, l'estudi, l'assistència Tècnica, l'avaluació dels plans i projectes d'actuació de la Conselleria i la intervenció de tota l'activitat jurídica, econòmica i administrativa.  
Article 6.1  
Al cap de la Secretaria General Tècnica estarà el Secretari General Tècnic, que serà nomenat per Decret del Ple del Consell, a proposta del Conseller.  
Article 7.1  
Funcions de la Secretaria General Tècnica són, expressament, les següents:  
1. Executar les ordres del Conseller i exercitar les atribucions que aquest li delegue.  
2. Elaborar un informe sobre totes les disposicions de caràcter general que poden emanar de la Conselleria o afectar-li en la seua estructuració o funcionalitat.  
3. Elaborar els informes Tècnics corresponents.  
4. Assistir el Conseller i els Directors Generals en els assumptes que li encomanen.  
5. Formular l'avantprojecte dels pressupostos.  
6. Acomplir, en la persona del Secretari General Tècnic, el Comandament Superior de tot el personal del departament i resoldre els afers que hi fan referència, llevat dels casos reservats a la decisió del Conseller o dels Directors Generals.  
7. Assumir la inspecció dels centres, dependències i organismes efectes al departament, i disposar el que pertoca al règim intern dels serveis centrals i provincials de la Conselleria i resoldre els respectius expedients, si no són competència privativa del Conseller o dels Directors Generals.  
8. Proposar les reformes adreçades a millorar i perfeccionar els serveis dels diferents centres de la Conselleria i preparar tot allò relatiu a la seua organització i mètodes del treball, tot atenent principalment els costos i els rendiments.  
9. Preparar la memòria general d'activitats del departament i dels seus òrgans institucionals, que serà sotmesa pel Secretari General Tècnic a l'aprovació del Conseller.  
10. Proposar la dotació de col·leccions legals i jurisdiccionals, textos doctrinals i la subscripció a publicacions diàries o periòdiques i, en general, l'adquisició de tot el material necessari per al funcionament de la Conselleria.  
Dirigir la formació estadística al voltant de les matèries competència de la Conselleria.  
Tenir sota la seua custòdia la documentació, l'arxiu i l'inventari de material existent a la Conselleria.  
Preparar compilacions de les disposicions vigents que afecten la Conselleria, proposar les refundicions o revisions de textos legals que es consideren escaients i vigilar-ne publicació.  
Informar i assessorar, si cal, sobre la resolució de recursos o possibles sancions en les matèries que han de ser resoltes pel Conseller i pels Directors Generals.  
Emetre els informes Tècnics sobre negociació i acceptació de Transferències, i participar en la negociació si ho requereixen.  
Exercir les facultats, prerrogatives o funcions que li atribueixen les disposicions legals o reglamentàries en vigor.  
Article 8.1  
La Secretaria General Tècnica s'estructura en els següents serveis: Administratiu, Gabinet Tècnic i Inspecció de Serveis.  
Article 9.  
El Servei Administratiu s'estructura en la forma següent:  
- Secció d'Assumptes Generals.  
- Secció d'Assumptes Econòmics.  
- Secció de Personal.  
Article 10  
Correspon a la Secció d'Assumptes Generals:  
- Anotar, registrar i arxivar els documents que tenen entrada en la Conselleria i els que n'ixen.  
- Distribuir i registrar la correspondència de la Secretaria General Tècnica.  
- Tramitar, per a la publicació en el «Diari Oficial de la Generalitat Valenciana», les disposicions sorgides de la Conselleria.  
- Formalitzar els inventaris de les propietats i, en general, del material de la Conselleria. Dur la secretaria de despatx del Secretari General Tècnic.  
- Orientar i informar als particulars respecte de  
qualsevol servei de la Conselleria.   
- Resoldre els assumptes de caràcter general no assignats a cap altra secció de la Secretaria General Tècnica.  
Article 11  
Correspon a la Secció d'Assumptes Econòmics:  
- Elaborar l'avantprojecte dels pressupostos.  
- Seguir i valorar l'estat d'execució dels pressupostos aprovats, en la doble vessant d'ingressos i de despeses.  
- Assessorar en matèria de contractació i formalitzar els expedients que s'hi adrecen.  
Article 12  
Correspon a la Secció de Personal:  
- Confeccionar les plantilles de personal.   
- Conservar i custodiar els expedients personals dels funcionaris i els llibres de plantilla on figuren les adscripcions de funcionaris i treballadors a les diferents dependències de la Conselleria.  
- Instruir els expedients disciplinaris i de recompensa.  
- Intervenir en qualsevol activitat relacionada amb el regim orgànic del personal.  
Article 13  
El Gabinet Tècnic s'estructura de la forma següent:  
- Secció d'Estudis i Documentació.  
- Secció d'Estadística i Mecanització.   
- Secció d'Assessoria Jurídica.  
Article 14  
Correspon a la Secció d'Estudis i Documentació:  
- Elaborar els informes i estudis que li són encomanats pel Secretari General Tècnic.  
- Realitzar els estudis corresponents a organització i mètodes.  
- Elaborar els instruments d'estudi de caràcter documental; arreplegar la informació bibliogràfica necessària; crear, desenvolupar i mantenir la biblioteca i hemeroteca de la Conselleria.  
- Presentar al tancament de l'exercici anual la memòria corresponent.  
Article 15  
Correspon a la Secció d'Estadística i Mecanització:  
- Elaborar l'estadística de la Conselleria, per a la qual cosa podrà recaptar totes les dades i informacions necessàries de les diferents dependències del departament.  
- Subministrar les dades estadístiques que li sol·liciten.  
- Programar i desenvolupar la mecanització de la gestió dels serveis de la Conselleria.  
Article 16  
Correspon a la Secció d'Assessoria Jurídica:  
- Prestar assistència jurídica als diferents departaments de la Conselleria i emetre els informes jurídics que li requereix el Conseller, el Secretari General Tècnic o els Directors Generals.  
- Informar, si li ho requereixen, en matèria de sancions i de recursos.  
- Recollir, ordenar i sistematitzar la legislació vigent i arxivar i ordenar la documentació jurídica.  
- Informar, preceptivament, totes les disposicions de caràcter general que emanen de la Conselleria, o poden afectar-li en la seua estructuració o funcionalitat.  
Article 17  
Correspon a la Inspecció General de Serveis:  
- Controlar i vigilar el funcionament de les unitats administratives dependents de la Conselleria.  
- Coordinar l'aplicació de la normativa referida a organització i racionalització administrativa.  
- Informar periòdicament el Secretari General Tècnic en relació amb les seues actuacions.  
Títol IV  
ELS DIRECTORS GENERALS  
Article 18  
Al front de cada Direcció General hi haurà un Director General nomenat per Decret del Ple del Consell a proposta del Conseller. El Director General és la superior autoritat de tots els serveis que composen la Direcció General respectiva.  
Són funcions i atribucions del Director General:  
1. Dirigir Tècnicament i funcionalment els serveis dependents de la Direcció General.  
2. Proposar al Conseller la resolució dels afers de la seua competència, la tramitació dels quals correspondrà a la Direcció General.  
3. Dirigir i gestionar els serveis i resoldre els assumptes que li seran encomanats pel Conseller.  
4. Vigilar i fiscalitzar la tasca desenvolupada en les dependències al seu càrrec.  
5. Elaborar i proposar al Conseller els programes d'actuació en matèries que són competència de la Direcció General respectiva.  
6. Acordar o proposar, si s'escau, les sancions en matèria de la seua competència.  
7. Resoldre, en primera instància, els expedients relatius a l'àrea de competències de la Direcció General, sempre que no siga atribució d'una altra autoritat de rang inferior.  
8. Resoldre els recursos interposats contra resolucions dictades per autoritats inferiors en les matèries pròpies de la Direcció General.  
9. Presentar anualment al Conseller informe-memòria sobre la marxa, cost i rendiment dels serveis al seu càrrec.  
10. Delegar les atribucions i facultats que considere escaients, prèvia aprovació del Conseller.  
11. Desplegar les funcions que per delegació li són atribuïdes pel Conseller, i qualssevol altres que li poden assenyalar les Lleis o els reglaments.  
Article 19  
Amb nivell administratiu de Secció, hi haurà en cada Direcció General una Secretaria General que durà endavant funcions de suport i d'assistència al Director General. Al seu front hi haurà un Secretari General que serà designat pel Conseller a proposta del Director General.-  
La Secretaria General tindrà com a funcions:  
- Anotar, registrar i arxivar els documents que tinguen origen o destí en la Direcció General.  
- Distribuir i registrar la correspondència de la Direcció General.  
- Formalitzar l'inventari de material de la Direcció General.  
- Recopilar, ordenar i arxivar les estadístiques dels diferents serveis de la Direcció General i de les Delegacions Territorials.  
- Visar, tramitar i documentar els projectes econòmics i pressupostaris de la Direcció General, i formular les propostes adients d'ordenació de despeses i de pagaments.  
- Conservar el material bibliotecari inventariable de la Direcció General.  
- Dur la secretaria de despatx del Director General.  
- Elaborar la memòria anual d'activitats i recopilar els comptes de gestió retuts a l'efecte per la resta de serveis de la Direcció General.  
- Orientar i informar els particulars respecte de qualsevol servei de la Direcció General.  
- Resoldre els assumptes de caràcter general no assignats a cap altre servei de la Direcció General.  
Títol V  
LA DIRECCIO GENERAL DE SALUT  
Article 20  
A la Direcció General de Salut correspon l'aplicació, el desenvolupament i el millorament de les disposicions legals vigents en matèria sanitària, així con la vigilància i el control del seu compliment, la identificació dels problemes sanitaris existents i l'adopció de mesures per al seu control.  
Depén funcionalment i orgànicament del Conseller.  
Article 21  
Funcions de la Direcció General de Salut són, expressament, les següents:  
1. Aplicar les disposicions i normes legals en matèria sanitària, així con proposar-ne el desenvolupament.  
2. Assessorar i vigilar el control sanitari dels edificis, locals i la qualitat del medi ambient humà.  
3. Vigilar i controlar la qualitat sanitària dels aliments i dels productes de consum, en qualsevol fase del procés.  
4. Promocionar la qualitat sanitària del medi laboral.  
5. Realitzar la vigilància epidemiològica en l'àmbit territorial de la Comunitat Valenciana.  
6. Estudiar i analitzar les actuacions que incideixen directament o indirectament sobre la salut de la comunitat.  
7. Planificar i programar les intervencions sanitàries encaminades a millorar la salut individual i comunitària.  
8. Desenvolupar els programes de formació en matèria de salut pública.  
9. Dirigir i coordinar Tècnicament i funcional les actuacions de les Delegacions Territorials de Salut i els Centres que en depenen.  
10. Atorgar l'autorització escaient per a la creació, construcció, modificació, adaptació o supressió de centres, serveis i establiments sanitaris de qualsevol tipus o naturalesa, inclosos els balnearis i les entitats d'assegurança lliure d'assistència médico-farmacéutica.  
11. Resoldre els expedients de sancions en primera instància, fins a la quantia de 500.000 pessetes, sobre les matèries de la seua competència, així com resoldre, en general, els recursos d'alçada interposats contra resolucions dictades per les delegacions Territorials de Salut.  
12. Exercir totes les facultats, prerrogatives o funcions que li atribueixen les disposicions legals o reglamentàries en vigor.  
Article 22  
Direcció General de Salut s'estructura en els següents serveis:  
- Servei d'Epidemiologia.  
- Servei de Protecció de la Salut.  
- Servei de Promoció de la Salut.  
- Servei d'Ordenació Sanitària. Secció de Planificació i de Programació.  
Article 23  
El Servei d'Epidemiologia té com a missió l'estudi del procés d'emmalaltir en la nostra Comunitat, identificar les estructures i els elements dominants, així com establir els criteris escaients per a la vigilància i per a la formulació d'una política d'intervenció. S'estructura en la forma següent:  
- Secció de Vigilància Epidemiològica.  
- Secció d'Estudis Epidemiológics.  
Article 24  
Correspon a la Secció de Vigilància Epidemiològica:  
Planificar, elaborar i executar la vigilància epidemiològica de les malalties infeccioses i de les antropozoonosis.  
- Planificar, elaborar i executar la vigilància epidemiològica de la mortalitat materno-infantil, escolar i de l'adolescència, així com de la subnormalitat i de les anomalies congènites.  
- Planificar, elaborar i executar la vigilància epidemiològica dels programes d'intervenció sanitària que ha de desenvolupar la Direcció General de la Salut.  
- Confeccionar i publicar el «Butlletí Valencià de Vigilància Epidemiològica.»  
Article 25  
Correspon a la Secció d'Estudis Epidemiològics:  
- Analitzar el procés d'emmalaltir en l'àmbit territorial de la Comunitat Valenciana.  
- Estudiar i analitzar els indicadors Epidemiològics.  
- Planificar, organitzar' i executar les enquestes i els estudis epidemiológics previs per a l'elaboració de programes d'intervenció sanitària.  
Article 26  
El Servei de Protecció de la Salut té com a missió l'estudi, vigilància i control dels factors de risc presents en el medi ambient comunitari, laboral i de l'alimentació. Tramitarà els expedients de sancions o de recursos contra sancions, en els casos necessaris, segons la quantia, en el seu àmbit de funcions. S'estructura en la forma següent:  
- Secció d'Higiene de l'Alimentació.   
- Secció d'Higiene Ambiental. - Secció d'Higiene Laboral.  
Article 27  
Correspon a la Secció d'Higiene de l'Alimentació:  
- Elaborar i mantenir el Registre Sanitari indústries i d'Establiments Alimentaris.  
Controlar i vigilar l'aplicació de les disposicions legals en matèria sanitària per les indústries i establiments alimentaris en les seues instal·lacions i productes.  
Elaborar les normatives generals i específiques per a fer efectiu el control i la vigilància sanitaris.  
Article 28  
Correspon a la Secció d'Higiene Ambiental:  
- Assessorar i vigilar el control dels factors de contaminació ambiental (aigua, aire i sòl).  
- Resoldre l'autorització i el registre de campaments, piscines, locals de pública concorrència, etc...  
- Vigilar i controlar el medi residencial, els habitatges i locals de pública concurrència.  
Article 29  
Correspon a la Secció d'Higiene Laboral:  
- En col·laboració amb el Servei de Seguretat i Higiene en el Treball, la realització d'estudis i investigacions sobre els factors de risc higiènic del procés de treball i les seues conseqüències per a la salut.  
- Assessorar els organismes competents sobre les mesures envers la millora de la qualitat del medi ambient laboral.  
- Coordinar amb el Servei de Seguretat i Higiene en el Treball la planificació de l'acció administrativa en matèria d'higiene laboral.  
Article 30  
El Servei de Promoció de la Salut és l'encarregat de la planificació i programació de les actuacions envers el millorament de la salut, la prevenció de la malaltia i l'acció social i sanitària. S'estructura de la forma següent:  
- Secció d'Educació per a la Salut.  
- Secció d'Acció Sòcio-Sanitària.  
- Secció de Programes Médico-Preventius.  
- Secció d'alimentació i Nodriment.  
Article 31  
Correspon a la Secció d'Educació per a la Salut:  
- Incrementar el nivell d'informació de la població sobre el problema de la salut, mitjançant campanyes de propaganda.  
- Planificar i desenvolupar programes d'educació per a la salut.  
Article 32  
Correspon a la Secció Sócio-Sanitària:  
- Dissenyar programes singulars per a grups especials.  
- Coordinar els Serveis Socials de la Conselleria amb els pròpiament sanitaris.  
Article 33  
Correspon a la Secció de Programes Médico-Preventius proposar, elaborar i executar els programes de protecció materno-infantil, escolar, d'adults, etc..., que ha de desenvolupar la Direcció General de Salut.  
Article 34  
Correspon a la Secció d'alimentació i Nodriment l'estudi de les característiques alimentàries de la població, i proposar les mesures correctores per a millorar-ne l'estat nutritiu. Si bé l'àmbit d'aplicació comprén. la població en general, serà prioritària la seua execució en menjadors escolars, fàbriques, hospitals, etc.  
Article 35  
El Servei d'Ordenació Sanitària entendrà de la distribució territorial dels recursos sanitaris, materials i personals, així com de l'orientació i inspecció de la política sanitària que aplicaran els responsables de la salut comunitària. S'estructura de la forma següent:  
- Secció d'Ordenació i Inspecció Sanitària.  
- Secció de Salut Comunitària.  
Article 36  
Correspon a la Secció d'Ordenació i Inspecció Sanitària.  
- Aplicar la normativa general i específica relativa al Registre dels Centres Sanitaris.  
- Efectuar la Inspecció Tècnica i l'avaluació dels Centres Sanitaris.  
- Ordenar i supervisar l'aplicació dels mapes sanitaris provincials.  
- Tramitar els expedients de sancions o de recursos contra sancions, si escau, segons la quantia, en el seu àmbit de funcions.  
Article 37  
Correspon a la Secció de Salut Comunitària:  
- Programar, desenvolupar i posar en pràctica plans específics per a la matèria.  
Programar i engegar serveis sanitaris locals, comarcals i provincials, i coordinar i vigilar-ne el funcionament.  
Estimular i promocionar la participació de la comunitat en els programes de salut.  
Article 38  
Existirà una Secció de Planificació i Programació que dependrà del Director General i tindrà com a funció ajudar Tècnicament a l'elaboració dels plans i programes de totes les intervencions sanitàries horitzontals i verticals, i utilitzarà les propostes dels diferents serveis que integren la Direcció General de Salut.   
Títol VI  
LA DIRECCIO GENERAL   
DE SERVEIS SOCIALS  
Article 39  
A la Direcció General de Serveis Socials correspon la detecció i atenció de les necessitats i demandes socials, amb la racionalització i la creació dels recursos que calga, a través d'una planificació general de l'acció social que estructure un sistema públic de serveis socials i desenvolupe, millore i aplique un cas legislatiu dirigit al benestar social.  
Depén orgànicament i funcionalment del Conseller.  
Article 40  
Són funcions de la Direcció General de Serveis Socials:  
1. Aplicar les disposicions legals que li són pròpies, així com proposar els projectes normatius de caràcter general en matèria d'assistència social.  
2. Elaborar els plans i programes de serveis socials, globals i sectorials; supervisar i avaluar-ne l'execució.  
3. Elaborar plans d'inversió propis, en conveni o subvenció.  
4. Resoldre els expedients acollits al Pla d'inversions.  
5. Coordinar els plans institucionals de serveis socials dels ens locals, comarcals i provincials.  
6. Dirigir i coordinar Tècnicament i funcionalment les actuacions de les Delegacions Territorials de Serveis Socials i dels centres que en depenen.  
7. Coordinar els serveis existents a nivell públic i privat, de forma global o sectorial.  
8 Programar estudis i investigacions per al coneixement de la realitat social i aplicar-los a la planificació i programació dels serveis socials.  
9. Organitzar campanyes i jornades i editar publicacions en relació amb els serveis socials.  
10. Exercir les facultats, prerrogatives o funcions que li atribueixen les disposicions legals o reglamentàries.  
Article 41  
La Direcció General de Serveis Socials s'estructura en els següents serveis:  
- Servei de Prospecció, Planificació i Programació.  
- Servei d'Acció Social Sectorial.  
- Servei d'inversions, Ajudes i Subvencions.  
Article 42  
El Servei de Prospecció, Planificació i Programació té com a missió la realització d'estudis sectorials o globals i l'elaboració dels plans i programes d'actuació en matèria de Serveis Socials. S'estructura de la següent forma:  
- Secció d'Estudis Socials.   
- Secció de Planificació i de Programació.  
Article 43  
Correspon  
- Organitzar els estudis necessaris per al coneiximent de la realitat social. Elaborar i posar al dia la guia de recursos socials i els mapes socials.  
- Promoure convocatòries per a estudis i investigacions socials específiques.  
a la Secció d'Estudis Socials:  
- Obtenir i classificar la informació i documentació sectorial i global sobre Serveis Socials.  
- Promoure l'edició de publicacions en matèria de Serveis Socials.  
Article 44  
Correspon a la Secció de Planificació i Programació:  
- Elaborar les propostes de plans anuals, de programes sectorials i d'inversions.  
- Elaborar les propostes de criteris per a la resolució d'expedients relatius als plans d'ajuda i d'inversió, i recollir les especificacions tècniques del Servei d'Acció Social Sectorial.  
- Elaborar propostes sobre campanyes generals.  
Article 45  
El Servei d'Acció Social Sectorial té com a missió desenvolupar i executar la programació corresponent a cada àrea de treball social, assessorar Tècnicament el Servei de Prospecció, Planificació i Programació, així com informar en l'aspecte Tècnic els expedients de concessió d'ajuts o de subvencions. Li correspon, arriés, l'elaboració de criteris Tècnico-professionals per al funcionament dels centres i dependències de la Conselleria en l'àrea de Serveis Socials i el control de la seua aplicació. S'estructura de la següent forma:  
- Secció de Minusvàlids.   
- Secció d'Ancians.  
- Secció de Benestar de la Família, Infància i Joventut.  
- Secció de Toxicomanies i Drogaaddicció.   
- Secció d'Acció Comunitària.   
- Secció d'Emergència Social.  
Article 46  
Correspon a la Secció de Minusvàlids:  
Article 47  
Treballar en matèria de prevenció, assessorament i informació, tant pel que fa a nivell públic com privat. Desenvolupar tasques d'atenció assistencial i terapèutica al minusvàlid en les tres vessants de psíquics, físics i sensorials. Impulsar l'inseriment social del minusvàlid. Promoure'n l'associacionisme.  
Correspon a la Secció d' Ancians:  
- Treballar en matèria d'assessorament i d'informació.  
- Supervisar i desenvolupar tasques d'assistència.  
- Promoure serveis d'ajut a domicili.  
- Actuar en matèria de lleure i temps lliure del vell.  
- Promoure la participació social del vell i el seu associacionisme.  
Article 48  
Correspon a la Secció de Benestar de la família, Infància i Joventut:  
- Prevenir la marginació del menor i promoure'n la reinserció social.  
- Desenvolupar la defensa i la protecció legal del menor.  
- Supervisar i controlar el funcionament de centres de reeducació de menors.  
- Organitzar serveis d'adopció i famílies substitutes.  
- Assessorar en temes de planificació familiar i de problemàtiques familiars.  
- Actuar en matèria de prevenció i tractament de la delinqüència juvenil i en serveis de defensa legal.  
- Actuar en matèria de prevenció de la prostitució de corrupció de joves.  
- Promoure la participació dels joves en la dinàmica social.  
- Oferir assessorament i informació i col·laborar en la utilització del lleure i del temps lliure.  
Article 49  
Correspon a la Secció de Toxicomanies i Drogaaddicció:  
- Treballar en matèria de prevenció de la seua existència.  
- impulsar la rehabilitació i reinserció social de toxicòmans.  
- Oferir assessorament i informació.  
Article 50  
Correspon a la Secció d'Acció Comunitària:  
- Promoure la participació i l'associacionisme ciutadans.  
- Fomentar l'existència de centres socials.  
- Organitzar equips de serveis socials de base.  
- Actuar en la promoció i atenció especial a minories ètniques.  
- Promoure la defensa dels drets de la dona i actuar contra la seua discriminació.  
- Treballar en la inserció social de marginats.  
- Organitzar serveis per a refugiats, treballadors emigrants i temporers,  
- Oferir assessorament i informació.  
Article 51  
Correspon a la Secció d'Emergència Social preparar les actuacions davant de les situacions catastròfiques o d'emergència social.  
Article 52  
El Servei d'inversions, Ajudes i Subvencions té com a missió l'elaboració de les convocatòries per a l'execució dels plans d'ajudes i d'inversions, per a la qual cosa recollirà les propostes de la resta de serveis de la Direcció General. Tramitarà, a més, els expedients de concessió d'ajudes i de subvencions i elevarà proposta de resolució al Director General de Serveis Socials. En el treball d'elaboració d'expedients d'ajuda i subvencions, serà assessorat Tècnicament pel Servei d'Acció Social Sectorial. Realitzarà igualment el seguiment de les obres subvencionades i pròpies acollides al pla d'inversions i en controlarà l'execució.  
Títol VII  
LA DIRECCIO GENERAL DE TREBALL  
Article 53  
La Direcció General de Treball té al seu càrrec la planificació, instrumentació i desenvolupament de l'acció política i administrativa que en matèria de relacions de treball està atribuïda a la Conselleria. Depén funcionalment i orgànicament del Conseller.  
Article 54  
funcions específiques de la Direcció General de  
Son Treball:  
1. Executar les disposicions i normes legals en matèria de relacions de treball i proposar el seu desenvolupament.  
2. Resoldre en primera instància els expedients de modificacions substancials de les condicions de treball que suposen variacions dels contractes de treball, si no és competència de les Delegacions Territorials.  
3. Resoldre en primera instància els expedients que afecten a rebuts de salaris, jornada, horaris, hores extraordinàries, règim de descans dominical i setmanal, mobilitat geogràfica, plus de distància i plus de transport si no és competència de les Delegacions Territorials.  
4. Proposar el calendari de festes laborals d'àmbit local i de festes pròpies de la Comunitat.  
5. Fomentar l'increment de la productivitat a través d'estudis, assessorament i resolucions sobre sistemes d'organització del treball i les relacions humanes en els centres de treball.  
6. Vetlar per la protecció dels treballadors en la prevenció d'accidents de treball i en la seguretat i higiene, en coordinació amb la Inspecció de Treball.  
7. Resoldre els expedients de sancions en primera instància, i fins a la quantia de 500.000 pessetes, en matèries de la seua competència.  
8. Ordenar, en l'esfera de la seua competència, l'actuació de la Inspecció de Treball.  
9. Resoldre els recursos d'alçada interposats contra resolucions dictades per les Delegacions Territorials de Treball, en matèria de la seua competència.  
Article 55  
La Direcció General de Treball s'estructura de la fo ma següent:  
- Servei d'Ordenació Laboral.  
- Servei de Seguretat i Higiene en el Treball.  
- Servei de Productivitat.  
Article 56  
El Servei d'Ordenació Laboral tindrà les següents funcions:  
1. Tramitar en primera instància, si afecten a centres de treball d'una mateixa empresa situats en diferents províncies de la Comunitat Valenciana, els expedients relatius a:  
a) Enquadrament laboral de les empreses i dels seus centres de treball.  
b) Modificació substancial de les condicions de treball que suposen variacions dels contractes de treball.  
c) Rebuts oficials de salaris.  
d) Jornada, horaris i hores extraordinàries.  
e) Mobilitat geogràfica.  
f) Règim de descans dominical i setmanal.  
2. Tramitar els expedients de recursos interposats  
contra resolucions dictades per les Direccions Territorials en relació amb:  
a) Les matèries relacionades en el número 1 d'aquest article, si afecten a centres de treball d'una mateixa empresa situats en una sola província.  
b) Qualificació o valoració de llocs de treball.  
c) Plus de distància i de transport.  
3. Tramitar els expedients de sancions sobre les matèries adés esmentades, per a la seua resolució pel Director General, quan la quantia varia entre 100.001 i 500.000 pessetes, o pel Conseller o el Ple del Consell en els casos de quantia superior a aquesta xifra.  
4. Tramitar els expedients de recursos interposats contra sancions imposades en primera instància per les Direccions Provincials, fins a la quantia de 100.000 pessetes, en les matèries esmentades.  
5. Preparar els expedients i remetre'ls a la jurisdicció contencioso-administrativa en els supòsits de recursos d'aquell caràcter.  
Article 57  
El Servei de Seguretat i Higiene en el Treball tindrà les següents funcions:  
1. Estudiar i preparar normatives específiques sobre seguretat i higiene en el treball.  
2. Promoure la creació i millora d'organitzacions de seguretat en les empreses i estimular la implantació de programes de prevenció i seguretat realitzant les funcions d'estudi i assessorament que calga.  
3. Difondre mesures de seguretat i higiene i exposar mecanismes i mètodes adients amb aquest propòsit.  
4. Realitzar l'estudi Tècnic de les instal·lacions i ambients de treball per a la seguretat i higiene.  
5. Informar i proposar mesures envers la millor vigilància del compliment de les disposicions legals sobre seguretat i higiene en el treball.  
6. Organitzar i tutelar els gabinets tècnics de seguretat i higiene en el treball i la coordinació amb la Inspecció de Treball.  
Tramitar els expedients de sancions en matèria de seguretat i higiene per a la seua resolució pel Director General, si la quantia varia entre 100.001 i 500.000 pessetes, o pel Conseller o el Ple del Consell si la quantia és superior a aquesta xifra.  
8. Tramitar els expedients de recursos interposats contra resolucions de les Delegacions Territorials en ',es següents matèries:  
a) Sancions per incompliment de la legislació sobre Seguretat i Higiene fins a la quantia de 100.000 pessetes.  
b) Autorització d'obertura per a la iniciació de les activitats laborals en els centres de treball i autorització per a reprendre les activitats laborals després d'alteracions, ampliacions o transformacions d'importància en els locals o instal·lacions.  
c) Treball de les dones o menors, incloent-hi l'autorització d'intervenció d'aquests en espectacles públics.  
d) Adopció d'acords sobre declaració de treballs tòxics, perillosos, excepcionalment penosos i altres de naturalesa anàlegs.  
Article 58  
El Servei de Productivitat tindrà les següents funcions:   
1. Participar en les qüestions relatives a estudis i elaboració de projectes normatius sobre establiment de mètodes de treball, increment de la productivitat i relacions entre les direccions de les empreses i els seus treballadors en aquesta matèria.  
2. Tramitar els recursos contra resolucions de les Direccions Provincials en expedients que impliquen modificació de mètodes de treball, implantació de sistemes d'incentius, valoració i tasques i qualsevol altres que afecten a la productivitat.  
Títol VIII  
LA DIRECCIO GENERAL DE RELACIONS   
COL-LECTIVES DE TREBALL  
Article 59  
La Direcció General de Relacions Col·lectives de Treball té al seu càrrec la planificació, instrumentació i desenvolupament de l'acció política i administrativa que en matèria de convenis col·lectius, conflictes col·lectius, vagues, tancaments patronals, representació col·lectiva i cooperativisme està atribuïda a la Conselleria. Depén funcionalment i orgànicament del Conseller.  
Article 60  
Són funcions específiques de la Direcció General de Relacions Col·lectives de Treball:  
1. Executar les disposicions i normes legals en matèria de relacions col·lectives de treball i proposar-ne el desenvolupament.  
2. Intervenir en la tramitació dels expedients de convenis col·lectius interprovincials i dictar les actes d'extensió de convenis en la forma prevista en la legislació vigent.  
3. Exercir les facultats transferides a la Comunitat Autònoma en matèria de representació col·lectiva i dret de reunió dels treballadors.  
4. Intervenir i resoldre en matèria de vagues, tancaments patronals i conflictes col·lectius que afecten a més d'una província.  
5. Promoure i orientar les institucions i serveis socials de les empreses.  
6. Promoure, estimular i desenvolupar el moviment cooperatiu i exercir les competències en matèria de qualificació i inscripció de cooperatives, assessorament, assistència, formació i fiscalització.  
7. Promoure, registrar i fiscalitzar els economats, fundacions i menjadors laborals.  
Gestionar la política d'ocupació de la Conselleria i coordinar la col·laboració en aquesta matèria amb l'Administració central de l'Estat.  
9. Dirigir les activitats de la Conselleria en matèria de mediació, arbitratge i conciliació.  
10. Resoldre en primera instància els expedients de sancions fins a la quantia de 500.000 pessetes sobre matèria de la seua competència.  
11. Ordenar, en el seu àmbit funcional, l'actuació de la Inspecció de Treball.  
12. Resoldre els recursos d'alçada interposats contra resolucions dictades per les Delegacions territorials de Treball en matèria de la seua competència.  
Article 61  
La Direcció General de Relacions Col·lectives de Treball s'estructura de la forma següent:  
- Servei de relacions Col·lectives de Treball.  
- Servei de Promoció Social.  
- Servei de Cooperació.  
- Secció d'ocupació.  
Article 62  
El Servei de Relacions Col·lectives de Treball tindrà les següents funcions:  
- Intervenir en matèria de convenis col·lectius interprovincials.  
- Conéixer les declaracions de vaga i tancament patronal d'àmbit interprovincial, i rebre les comunicacions escaients i proposar al Director General l'exercici de les facultats de mediació, arbitratge i ordre de reobertura de centres de treball.  
- Conéixer i tramitar, per a la seua resolució pel Director General, els expedients de conflicte col·lectiu interprovincials, en relació amb qualsevol de les matèries competència de la Conselleria.  
- Tramitar els expedients de sancions sobre les matèries esmentades per a la seua resolució pel Director General quan la quantia varie entre 100.001 i 500.000 pessetes, o pel Conseller o el Ple del Consell en els casos de quantia superior a aquesta xifra.  
- Tramitar els expedients de recursos interposats contra sancions acordades en primera instància per les Delegacions Territorials fins a la quantia de 100.000 pessetes, en les matèries esmentades.  
Article 63  
El Servei de Promoció Social desenvoluparà les següents funcions:  
- Dirigir, fiscalitzar i coordinar el funcionament de les residències, instal·lacions esportives, de lleure i temps lliure dependent de la Conselleria.  
- Promoure i orientar les institucions i serveis socials de les empreses.  
- Promoure la creació d'economats, fundacions i menjadors laborals, registrar la seua constitució i característiques i fiscalitzar el compliment de les disposicions legals en la matèria.  
- Tramitar els expedients de sancions sobre les matèries esmentades si correspon resoldre al Director General, al Conseller o al Ple del Consell.  
- Tramitar els expedients de recursos interposats contra sancions acordades per les Delegacions Territorials en les matèries esmentades.  
Article 64  
El Servei de Cooperació efectuarà les següents funcions:  
- Promocionar, estimular i desenvolupar el moviment cooperatiu.  
- Realitzar la qualificació, inscripció i certificació de les actes que han d'accedir al Registre General de Cooperatives segons la legislació vigent.  
- Desenvolupar tasques d'assessorament, assistència i formació cooperativa.  
- Fiscalitzar el compliment de la legislació cooperativa.  
Tramitar els expedients de sancions en les matèries esmentades, si correspon resoldre-les al Director General, al Conseller o al Ple del Consell.  
- Tramitar els expedients de recurs interposats contra sancions dictades per les Delegacions Territorials en matèria de cooperatives.  
Article 65  
La Secció d'ocupació desenvoluparà les següents funcions:  
Confeccionar i revisar periòdicament el cens laboral de la Comunitat Autònoma.  
Coordinar, dins de la competència del departament, accions envers el foment de l'ocupació.  
Coordinar la col·laboració amb l'Administració central de l'Estat en matèria d'ocupació, protecció de la desocupació, formació i reconversió professional.  
Realitzar la prospecció i l'anàlisi quantitativa i qualitativa de la desocupació a la Comunitat Autònoma.  
Gestionar millores i avantatges socials per als treballadors aturats.  
Títol IX  
LES DELEGACIONS TERRITORIALS  
Article 66  
Per al desenvolupament de l'acció política i administrativa de la Conselleria en matèria de Salut, Serveis Socials i Treball s'extableixen en cada província de la Comunitat Valenciana les Delegacions Territorials de Salut, Serveis Socials i Treball. Dependran orgànica i políticament del Conseller.  
Article 67  
Les Delegacions Territorials de Salut desplegaran el seu treball sota la coordinació i direcció Tècnica i funcional de la Direcció General de la Salut.  
Les Delegacions Territorials de Serveis Socials desplegaran el seu treball sota la coordinació i direcció Tècnica i funcional de la Direcció General de Serveis Socials.  
Les Delegacions Territorials de Treball desplegaran les seues comeses sota la coordinació i direcció Tècnica i funcional de les Direccions Generals de Treball i de Relacions Col·lectives de Treball, cadascuna en el seu àmbit de competències.  
Article 68  
Al front de cada Delegació Territorial figurarà un Delegat Territorial nomenat, amb subjecció a la normativa en vigor, pel Conseller entre funcionaris públics o personal estatutari transferit amb titulació superior.  
Article 69  
Els Delegats Territorials vetllaran pel compliment de la legislació vigent, en el seu respectiu àmbit funcional territorial; vigilaran el funcionament dels serveis de la Conselleria que en depenen; resoldran els assumptes de la seua competència i proposaran a les autoritats superiors de la Conselleria la resolució dels que n'excedeixen. Podran imposar sancions, per infraccions de la legislació vigent en la seua àrea de competències, fins a la quantia de 100.000 pessetes, i proposar als òrgans superiors de la Conselleria la imposició de sancions de quantia superior.  
Article 70  
L'estructura i funcions de les Delegacions Territorials seran establertes mitjançant Ordre de la Conselleria.  
DISPOSICIONS TRANSITORIES  
Primera  
Fins que no finalitze el procés de Transferències de mitjans personals i materials en els àmbits funcionals inclosos en el present Decret, el Conseller podrà ordenar l'acumulació de les funcions inherent als diferents comandaments i càrrecs directius de la Conselleria en una sola persona, sens que aquesta mesura puga suposar, en cap cos, detriment de l'exercici del treball administratiu.  
Segona  
Fins que no s'habiliten els crèdits necessaris que emparen les remuneracions complementàries que corresponen als nivells orgànics que s'estableixen en aquest Decret, subsistiran les categories i remuneracions complementàries dels funcionaris transferits.  
DISPOSICIONS FINALS  
Primera  
Queda facultada la Conselleria de Sanitat, Treball i Seguretat Social per a dictar les normes que exigeix l'aplicació i desenvolupament d'aquest Decret.  
Segona  
Aquest Decret entrarà en vigor el mateix dia de la seua publicació en el «Diari Oficial de la Generalitat Valenciana», i es publicarà també en els «Butlletins Oficials» de les tres províncies que integren la Comunitat.  
DISPOSICIO DEROGATORIA  
Queden derogades totes les normes d'igual o inferior rang que s'oposen al que estableix aquest Decret, i expressament el Decret de 14 de novembre de 1978, d'Organització i Règim Interior de la Conselleria de Sanitat i Seguretat Social del País Valencià, i el Decret de 1 d'abril de 1980, pel qual es modificava l'anterior, tots dos del Consell del País Valencià.  
València, 31 de gener de 1983.  
El Conseller de Sanitat, Treball i Seguretat Social,   
ANGEL LUNA I GONZALEZ  
El President de la Generalitat,   
JOAN LERMA I BLASCO


Còpia Permalink ELI